ઘરના ભોજનનું મહત્ત્વ એ જ સૌથી વધુ જાણતા હોય છે, જેઓ ઘરથી દૂર રહે છે. હોટલ્સ, રેસ્ટોરન્ટ અને કેન્ટિનનું ભોજન ગમે તેટલું સ્વાદિષ્ટ કેમ ન હોય, તેમાં એ વાત નથી હોતી જે ઘરના ભોજનમાં હોય છે. વળી, એ ભોજન લાંબા સમય સુધી જમવું આરોગ્યની દૃષ્ટિએ પણ યોગ્ય નથી. આવામાં ઘરેથી દૂર રહેનારા નોકરિયાત લોકોને બહુ મુશ્કેલીઓ સહન કરવી પડે છે. આજકાલ જિંદગી ખાસ્સી વ્યસ્ત બની ગઈ છે એટલે એકલા રહેતા લોકો માટે જાતે જમવાનું બનાવવાનું પણ શક્ય બનતું નથી. દિવસમાં એક કે બે વખત તો બહારનું જમવું જ પડે છે. તેવામાં તમારી મદદ કરી શકે છે આ 'કૉર્પોરેટ ઢાબા'.